న్యూజిలాండ్‌ 153/8 (20 ఓవర్లు)
ఇంగ్లండ్‌ 159/3 (17.1 ఓవర్లు)
78 పరుగులతో రాయ్ సత్తా
సెమీఫైనల్‌ వద్ద నిలిచిన న్యూజిలాండ్‌
న్యూఢిల్లీ : వరల్డ్‌ టి20 టోర్నీ సెమీ ఫైనల్‌లో న్యూజిలాండ్‌పై ఇంగ్లండ్‌ విజయం సాధించి ఫైనల్‌కు చేరింది.కాగా టాస్‌ గెలిచి ఇంగ్లండ్‌ మొడట న్యూజిలాండ్‌ను బ్యాటింగ్‌ చేయాల్సిందిగా కోరింది.దీంతో న్యూజిలాండ్‌ నిర్ణీత 20 ఓవర్లలో 8 వికెట్ల నష్టానికి 153 పరుగులు చేసింది.అనంతరం ఇంగ్లండ్‌ 17.1 ఓవర్లలో 3 వికెట్లకు 159 పరుగులు చేయగంతో న్యూజిలాండ్‌పై 7 వికెట్ల తేడాతో విజయం సాధించింది. కాగా న్యూజిలాండ్‌ ఆదిలోనే విధ్వంసకర ఆటగాడు గుప్తిల్‌ 15 పరుగులు చేసి ఔటయ్యాడు.ఈ సమయంలో విలియమ్సన్‌ 28 బంతులు ఆడి 3 బౌండరీలు,1 సిక్సర్‌తో 32 పరుగులు,మున్రో 32 బంతులు ఆడి 7 బౌండరీలు 1 సిక్సర్‌తో మెరుగ్గా ఆడి జట్టు స్కోరును ముందుకు తీసుకెళ్లారు.కాగా జోడి రెండవ వికెట్‌కు 74 పరుగుల భాగస్వామ్యాన్ని నెలకొల్పడంతో న్యూజిలాండ్‌ పది ఓవర్లు ముగిసే సరికి ఒక వికెట్‌ నష్టానికి 89 పరుగులు చేసింది. అయితే కోరీ అండర్సన్‌ 28 పరుగులు మినహా ఎవరూ ఆకట్టుకోలేకపోయారు.దీంతో న్యూజిలాండ్‌ గౌరవ ప్రదమైన స్కోరుకు పరిమితమైంది.ఇంగ్లండ్‌ బౌలర్లలలో బెన్‌ స్టోక్స్‌ మూడు వికెట్లు సాధించగా,విల్లే,జోర్డాన్‌,ప్లంకెట్‌,మొయిన్‌ అలీలకు ఒక్కొక్కరికి ఒక వికెట్‌ లభించింది.
చెలరేగిన ఇంగ్లండ్‌
న్యూజిలాండ్‌ తరువాత బ్యాటింగ్‌కు దిగిన ఇంగ్లండ్‌ చెలరేగిపోయింది.ఒకవైపు జానస్‌ రాయ్ తనదైన శైలిలో దూకుడును ప్రదర్శిస్తే,అతనికి అలెక్స్‌ హేల్స్‌ 20 సమయోచితంగా బ్యాటింగ్‌ చేశాడు.కాగా ఈజోడి 8.2 ఓవర్లలో తొలి వికెట్‌కు 62 పరుగుల భాగస్వామ్యాన్ని నెలకొల్పడంతో ఇంగ్లండ్‌ పటిష్ట స్థితికి చేరింది.ఇదే క్రమంలో జానస్‌ రాయ్ 26 బంతుల్లో హాఫ్‌ సెంచరీ నమోదు చేశాడు. కాగా జట్టు స్కోరు 110 పరుగుల వద్ద ఉండగా రాయ్,మోర్గాన్‌లు వరుస బంతుల్లో ఔట్‌ కావడంతో ఇంగ్లండ్‌ కొంత తడబడినట్లు కనబడింది.ఆ తరువాత జో రూట్‌ 22 బంతుల్లో 3 బౌండరీలతో 27 పరుగులు,బట్లర్‌ 17 బంతుల్లో 2 బౌండరీలు,3 సిక్సర్లతో 32 పరుగులతో దూకుడుగా ఆడటంతో ఇంగ్లండ్‌ 17 బంతులు ఉండగానే విజయాన్ని సాధించింది. దీంతో టి20 ఫార్మట్‌ వరల్డ్‌ కప్‌లో తొలిసారి ఫైనల్‌కు చేరాలన్న కివీస్‌ ఆశలు తీరలేదు.